Na temelju članka 20. stavka 4. Zakona o turističkim zajednicama i promicanju hrvatskog turizma (Narodne novine 152/08); članka 3. Pravilnika o posebnim uvjetima koje moraju ispunjavati zaposleni u turističkom uredu turističke zajednice općine, grada, županije i Glavnom uredu Hrvatske turističke zajednice (Narodne novine br. 42/14) i članka 47. Statuta Turističke zajednice općine Marija Bistrica (Službeni glasnik općine Marija Bistrica 7/10), Turistička zajednica općine Marija Bistrica objavljuje

## OGLAS

Za prijam u službu

1. **administrativnog referenta Turističkog ureda Turističke zajednice općine Marija Bistrica**

– 1 izvršitelj na određeno vrijeme

sa sljedećim posebnim uvjetima:

1. najmanje srednja stručna sprema ekonomskog ili turističkog smjera;

2. da ima najmanje godinu dana radnog iskustva na poslovima u struci;

3. da poznaje jedan svjetski jezik;

4. poznavanje rada na računalu

Uz pisanu prijavu na oglas potrebno je priložiti:

- životopis

- kopiju svjedodžbe/diplome o stručnoj spremi,

- kopiju radne knjižice ili drugoga dokaza iz evidencije Hrvatskog zavoda za mirovinsko osiguranje iz kojeg je vidljivo radno iskustvo kandidata

- kopiju domovnice,

- uvjerenje o nekažnjavanju (ne starije od 6 mjeseci)

Na oglas se pod jednakim uvjetima ravnopravno mogu javiti osobe oba spola.

Pisane prijave s dokazima o ispunjavanju uvjeta podnose se u roku od 8 dana od dana objave oglasa na adresu: Turistička zajednica općine Marija Bistrica, 49246 Marija Bistrica, Zagrebačka bb, s naznakom «Oglas za administrativnog referenta Turističkog ureda – ne otvarati».

O rezultatima oglasa kandidati će biti obaviješteni u roku od 15 dana od dana izvršenog izbora.

 **Turistička zajednica općine Marija Bistrica**